CELEX: 
Language: lt
Date: 1608163200000
Title: KOMISIJOS SPRENDIMAS (ES) …/... dėl Europos Sąjungos energetikos reguliavimo institucijų bendradarbiavimo agentūrai mokėtinų mokesčių už informacijos, teikiamos pagal Europos Parlamento ir Tarybos reglamentą (ES) Nr. 1227/2011, rinkimą, tvarkymą, apdorojimą ir analizę

KOMISIJOS SPRENDIMAS (ES) …/...
            
            
               2020 12 17
            
            
               dėl Europos Sąjungos energetikos reguliavimo institucijų bendradarbiavimo agentūrai mokėtinų mokesčių už informacijos, teikiamos pagal Europos Parlamento ir Tarybos reglamentą (ES) Nr. 1227/2011, rinkimą, tvarkymą, apdorojimą ir analizę
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2019 m. birželio 5 d. Europos Parlamento ir Tarybos reglamentą (ES) 2019/942, kuriuo įsteigiama Europos Sąjungos energetikos reguliavimo institucijų bendradarbiavimo agentūra
                  1
               , ypač į jo 32 straipsnio 2 dalį,
            
            
               kadangi:
            
            
               (1)siekiant užtikrinti atvirą ir sąžiningą konkurenciją elektros energijos ir dujų vidaus rinkose ir vienodas sąlygas rinkos dalyviams, reikia, kad didmeninės energijos rinkos būtų vientisos ir skaidrios; Europos Parlamento ir Tarybos reglamentu (ES) Nr. 1227/2011
                  2
                nustatoma išsami sistema šiam tikslui pasiekti; 
            
            
               (2)Reglamentu (ES) Nr. 1227/2011 Europos Sąjungos energetikos reguliavimo institucijų bendradarbiavimo agentūra (toliau – Agentūra) įpareigojama stebėti didmenines energijos rinkas, kad, glaudžiai bendradarbiaudama su nacionalinėmis reguliavimo institucijomis ir kitomis nacionalinėmis institucijomis, užtikrintų veiksmingą jų priežiūrą. Reglamento (ES) 2019/942 32 straipsnio 1 dalies b punkte nustatyti mokesčiai, kuriais siekiama pagerinti Agentūros finansavimą ir padengti su šia stebėsenos ir priežiūros funkcija susijusias išlaidas. Didesnis Agentūrai skiriamas finansavimas taip pat turėtų suteikti Agentūrai galimybę pagerinti paslaugų, kurias ji teikia duomenis teikiantiems subjektams ir, jei taikoma, apskritai rinkos dalyviams, kokybę;
            
            
               (3)Reglamento (ES) 2019/942 32 straipsnyje teisės aktų leidėjas nustatė mokesčių sistemos taikymo sritį ir pagrindinius principus, taip pat pavedė Komisijai nustatyti mokesčius ir jų mokėjimo būdą; 
            
            
               (4)pagal Reglamento (ES) 2019/942 32 straipsnio 2 dalį surengtos viešos konsultacijos ir konsultuotasi su Agentūros administracine valdyba ir Reguliuotojų valdyba. Viešas konsultacijas papildė suinteresuotųjų subjektų praktinis seminaras, į kurį buvo pakviesti visi esami galimi mokesčių sistemos adresatai, taip pat tiems adresatams ar kitiems rinkos dalyviams atstovaujančios asociacijos;
            
            
               (5)Komisijos deleguotuoju reglamentu (ES) 2019/715
                  3
                nustatomas finansinis pagrindų reglamentas, taikomas įstaigoms, kurias Sąjunga įsteigė pagal Sutartį dėl Europos Sąjungos veikimo ir Europos atominės energijos bendrijos steigimo sutartį ir kurios turi juridinio asmens statusą bei gauna įnašus iš Sąjungos biudžeto. Agentūra yra tokia įstaiga ir, kaip reikalaujama Komisijos deleguotajame reglamente (ES) 2019/715, priėmė savo finansines taisykles – Agentūros finansinį reglamentą
                  4
               , kuriomis nenukrypstama nuo Komisijos deleguotajame reglamente (ES) 2019/715 nustatytų taisyklių;
            
            
               (6)pagal Reglamento (ES) 2019/942 20 straipsnį ir Agentūros finansinio reglamento 32 straipsnį parengtame Agentūros programavimo dokumente pateikiami metinio ir daugiamečio programavimo nuostatai ir, atsižvelgiant į juos, išsamiai išdėstomos Agentūros užduotys bei toms užduotims vykdyti skirti ištekliai. Todėl programavimo dokumentas yra tinkama priemonė toms išlaidoms, kurios gali būti padengtos mokesčiais pagal Reglamento (ES) 2019/942 32 straipsnio 1 dalies b punktą, nustatyti;
            
            
               (7)tinkamos finansuoti išlaidos turėtų apimti išlaidas, kurias Agentūra patiria ne tik rinkdama duomenis pagal Komisijos įgyvendinimo reglamentą (ES) Nr. 1348/2014
                  5
               , bet ir vykdydama bet kokią kitą užduotį ar veiklą pagal Reglamentą (ES) Nr. 1227/2011, susijusią su surinktų duomenų tvarkymu, apdorojimu ir analize, kad būtų užtikrintas didmeninių energijos rinkų vientisumas ir skaidrumas. Pagal Reglamento (ES) 2019/942 20 straipsnį Komisija teikia nuomonę dėl Agentūros programavimo dokumento projekto, įskaitant Agentūros pasiūlymus dėl to, kokios išlaidos laikomos tinkamomis finansuoti iš mokesčių;
            
            
               (8)pagal Reglamento (ES) 2019/942 31 straipsnį Agentūra turėtų būti daugiausia finansuojama iš Sąjungos bendrojo biudžeto. Todėl iš mokesčių gautos pajamos neturėtų viršyti Agentūrai skirto įnašo iš Sąjungos biudžeto;
            
            
               (9)siekiant užtikrinti skaidrumą, kad mokesčiai būtų naudojami tik tinkamoms finansuoti išlaidoms padengti ir kad Agentūra ir toliau būtų daugiausia finansuojama iš Sąjungos bendrojo biudžeto, konsoliduotojoje metinėje veiklos ataskaitoje, parengtoje pagal Agentūros finansinio reglamento 48 straipsnį, turėtų būti pateikta informacija apie įvairius gautų pajamų šaltinius ir šių pajamų panaudojimą;
            
            
               (10)rinkos dalyviai turi būti registruojami valstybių narių reguliavimo institucijose pagal Reglamento (ES) Nr. 1227/2011 9 straipsnį. Duomenis teikiančios šalys, dar vadinamos registruotais pranešimų teikimo subjektais, yra rinkos dalyviai arba rinkos dalyvių vardu duomenis teikiantys subjektai, kurie atitinka techninius ir organizacinius reikalavimus, kad būtų užtikrintas veiksmingas, efektyvus ir saugus keitimasis informacija ir jos tvarkymas teikiant informaciją pagal Reglamento (ES) Nr. 1227/2011 8 straipsnį ir Įgyvendinimo reglamentą (ES) Nr. 1348/2014. Registruoti pranešimų teikimo subjektai turi būti registruojami tiesiogiai Agentūroje, todėl būtent jie turėtų mokėti mokesčius;
            
            
               (11)į registruotiems pranešimų teikimo subjektams siunčiamas sąskaitas faktūras turėtų būti įtraukta informacija apie tai, kaip buvo apskaičiuotas mokestis, kad registruotam pranešimų teikimo subjektui būtų aišku, kaip įvairūs rinkos dalyviai, kurių vardu jis teikia duomenis, prisideda prie sąskaitoje faktūroje nurodyto mokesčio. Siekiant išvengti pernelyg didelės finansinės naštos registruotiems pranešimų teikimo subjektams, turėtų būti įmanoma susitarus su Agentūra dideles sąskaitas faktūras apmokėti dalimis. Sprendimo, kokiu mastu elektros energijos arba dujų perdavimo sistemos operatoriai, kurie yra registruoti pranešimų teikimo subjektai, gali iš tinklo naudotojų per tinklo tarifus susigrąžinti išlaidas, susijusias su Agentūrai mokėtinais mokesčiais, priėmimas yra priskiriamas prie valstybių narių reguliavimo institucijų pareigų ir įgaliojimų pagal Europos Parlamento ir Tarybos direktyvos (ES) 2019/944
                  6
                59 straipsnio 1 dalį ir Europos Parlamento ir Tarybos direktyvos 2009/73/EB
                  7
                41 straipsnio 1 dalį;
            
         
         
            
               (12)pagal Reglamento (ES) 2019/942 32 straipsnio 2 dalį mokesčiai turėtų būti proporcingi atitinkamų paslaugų, teikiamų ekonomiškai efektyviu būdu, išlaidoms ir turėtų būti pakankami toms išlaidoms padengti, be to, jie turėtų būti tokio dydžio, kad būtų užtikrinta, kad jie nebūtų diskriminaciniai ir kad jais būtų išvengta nereikalingos finansinės ar administracinės naštos rinkos dalyviams arba jų vardu duomenis teikiantiems subjektams; 
            
            
               (13)pagrindiniai atitinkamų paslaugų išlaidų, taigi ir Agentūros tinkamų finansuoti išlaidų veiksniai yra registruotų pranešimų teikimo subjektų skaičius, rinkos dalyvių, kurių vardu jie teikia duomenis, skaičius ir jų teikiamų duomenų kiekis bei charakteristikos. Siekiant atsižvelgti į tuos išlaidų veiksnius, mokestis, kurį turi mokėti kiekvienas registruotas pranešimų teikimo subjektas, turėtų būti fiksuoto dydžio sumos, fiksuoto registravimo mokesčio komponento ir kintamos sumos, sandorių įrašais grindžiamo mokesčio komponento derinys, atsižvelgiant į rinkos dalyvių, kurių vardu duomenis teikia registruotas pranešimų teikimo subjektas, skaičių, taip pat į teikiamų duomenų kiekį ir charakteristikas;
            
            
               (14)fiksuoto dydžio suma turėtų atspindėti Agentūros išlaidas, patiriamas tvarkant registruotų pranešimų teikimo subjektų registracijos paraiškas, taip pat užtikrinant, kad jau registruoti pranešimų teikimo subjektai nuolat atitiktų Įgyvendinimo reglamento (ES) Nr. 1348/2014 11 straipsnyje nustatytus reikalavimus. Kadangi tas išlaidas patiria Agentūra, nepriklausomai nuo to, ar registruoti pranešimų teikimo subjektai teikia sandorių įrašus, ar pagrindinius duomenis, fiksuoto dydžio sumą turėtų mokėti visi registruoti pranešimų teikimo subjektai;
            
            
               (15)siekiant išvengti pernelyg didelės finansinės naštos registruotiems pranešimų teikimo subjektams, 6 straipsnyje nurodyta kintama suma turėtų atspindėti sandorių įrašų, apie kuriuos pranešta, kiekį, kuris yra susijęs su prekybos apimtimi, taigi ir galimomis registruoto pranešimų teikimo subjekto pajamomis. Nustatant kintamąjį komponentą reikėtų atsižvelgti į tai, kad daugelis registruotų pranešimų teikimo subjektų teikia duomenis daugelio rinkos dalyvių, kurie dažnai veikia keliose organizuotose rinkose ir naudojasi skirtingais prekybos kanalais, vardu;
            
            
               (16)pagal Įgyvendinimo reglamento (ES) Nr. 1348/2014 4 straipsnio 1 dalies b ir c punktus smulkiesiems elektros energijos ir dujų gamintojams, kurie dažnai yra atsinaujinančiųjų išteklių energijos gamintojai, reikalavimas nuolat teikti informaciją pagal Reglamentą (ES) Nr. 1227/2011 netaikomas. Todėl įvedus mokesčius tokiems gamintojams neturėtų būti užkraunama finansinė našta;
            
            
               (17)pagrindinius duomenis, pvz., informaciją, susijusią su elektros energijos ir gamtinių dujų gamybos, laikymo, vartojimo ar perdavimo įrenginių pajėgumais ir naudojimu arba su SGD įrenginių pajėgumais ir naudojimu, Agentūra renka tik siekdama papildyti surinktus sandorių įrašus, pvz., užsakymus, prekybos sandorius, nestandartines sutartis ar transportavimo sutartis. Todėl apskaičiuojant kintamąjį mokesčio komponentą nereikėtų įtraukti pagrindinių duomenų. Kadangi pats registruoto pranešimų teikimo subjekto statusas yra svarbus išlaidų veiksnys, pagrindinius duomenis teikiantys registruoti pranešimų teikimo subjektai vis dėlto turėtų mokėti nustatyto dydžio mokesčio dalį;
            
            
               (18)siekdama veiksmingai atskleisti piktnaudžiavimo rinka atvejus, Agentūra renka duomenis ne tik apie prekybos sandorius ir kitas sutartis, bet ir daug duomenų apie prekybos pavedimus, pateiktus organizuotose rinkose, pavyzdžiui, energijos biržose. Todėl, siekiant užtikrinti išlaidų proporcingumą, mokesčių sistema taip pat turėtų būti taikoma prekybos pavedimams. Dėl tų pačių priežasčių informacija apie gyvavimo ciklą taip pat turėtų būti įtraukta į mokesčių sistemą;
            
            
               (19)mokesčių sistema neturėtų būti diskriminacinė prekybos organizuotose rinkose atžvilgiu. Didmeninei prekybai energetikos produktais, susijusiems su elektros energijos ar gamtinių dujų tiekimu organizuotose rinkose, būdingas aukštesnis standartizacijos lygis nei prekybai tokiais produktais ne organizuotose rinkose. Be to, iš organizuotų rinkų gauti sandorių įrašai, apie kuriuos pranešama, apima prekybos pavedimus. Prekybos elektros energijos arba gamtinių dujų tiekimo sutartimis, pvz., algoritminės ir dažninės prekybos, rinkos pokyčiai tampa vis svarbesni, todėl iš organizuotų rinkų vis daugiau pranešama apie prekybos pavedimus pagal standartines tiekimo sutartis, palyginti su tiekimo sutartimis, sudarytomis ne organizuotose rinkose. Todėl apskaičiuojant kintamąjį mokesčio komponentą su elektros energijos ar gamtinių dujų tiekimu susijusių didmeninių energetikos produktų sandorių įrašams, gautiems iš organizuotų rinkų, turėtų būti taikomas kitoks svertinis koeficientas nei įrašams, gautiems ne iš organizuotų rinkų; 
            
            
               (20)su elektros energijos arba gamtinių dujų perdavimu susijusiems didmeniniams energetikos produktams būdingas panašus sutarčių standartizavimo lygis, neatsižvelgiant į tai, ar jomis prekiaujama ne organizuotose rinkose, ar organizuotose rinkose, ir tarp prekybos organizuotose rinkose ir prekybos ne organizuotose rinkose yra ribota konkurencija. Todėl tokių produktų atveju mokesčių sistemoje neturėtų būti daromas skirtumas tarp sandorių įrašų, gautų organizuotose rinkose, ir sandorių įrašų, gautų ne organizuotose rinkose; 
            
            
               (21)kadangi visi mokesčiai nustatomi pagal šį sprendimą, kuriuo remdamasi Agentūra nustato gautinas sumas, pagal Agentūros finansinio reglamento 71 straipsnį sąskaitos faktūros turėtų būti debetiniai dokumentai;
            
            
               (22)pagal Agentūros finansinio reglamento 71 straipsnį agentūra teikia paslaugas tik po to, kai sumokamas visas atitinkamas mokestis. Kadangi mokesčiai apskaičiuojami remiantis ankstesniais metais pateiktų sandorių įrašų kiekiu, gautinas sumas galima nustatyti ir sąskaitas faktūras išsiųsti tik kiekvienų metų pradžioje. Vis dėlto registruotiems pranešimų teikimo subjektams turėtų būti suteikta galimybė nuolat teikti duomenis Agentūrai, taigi ir prieš jiems apmokant sąskaitą faktūrą už atitinkamus metus. Tačiau jei registruotas pranešimų teikimo subjektas vėluoja apmokėti sąskaitą faktūrą, Agentūra turėtų galėti panaikinti subjekto galimybę teikti duomenis, nepaisant to, kad jis užregistruotas pagal Įgyvendinimo reglamento (ES) Nr. 1348/2014 11 straipsnį;
            
            
               (23)2021 m. turėtų būti pirmieji metai, kai registruoti pranešimų teikimo subjektai turi mokėti mokesčius, kad būtų padengtos tinkamos finansuoti išlaidos, nurodytos programavimo dokumente, kurį pagal Reglamento (ES) 2019/942 20 straipsnį Agentūros administracinė valdyba turi priimti iki 2020 m. gruodžio 31 d.;
            
            
               (24)mokesčių sistemos taikymo pradžioje registruotiems pranešimų teikimo subjektams turėtų būti suteikta galimybė apsvarstyti, ar jie norėtų ir toliau registruotis Agentūroje. Todėl jie turėtų galėti, net ir gavę sąskaitą faktūrą dėl metinio mokesčio, išvengti mokesčio mokėjimo, pranešdami Agentūrai, kad nebenori būti registruotu pranešimų teikimo subjektu. Tokiu atveju jie turėtų turėti laiko įgyvendinti alternatyvius sprendimus, kad įvykdytų savo pareigas pagal Reglamentą (ES) Nr. 1227/2011, pavyzdžiui, naudodamiesi kito registruoto pranešimų teikimo subjekto paslaugomis. Ateinančiais metais po pirmųjų metų registruotiems pranešimų teikimo subjektams turėtų būti suteikta galimybė iki kiekvienų metų pabaigos nuspręsti, ar jie norėtų išlaikyti šį statusą, ar ne, ir neturėtų teisės į sumokėtų mokesčių grąžinimą ar atleidimą nuo mokėtinų mokesčių;
            
            
               (25)Reglamento (ES) 2019/942 32 straipsnio 2 dalyje reikalaujama, kad Komisija reguliariai tikrintų mokesčių dydį. Jis turėtų būti tikrinamas atliekant Agentūros veiklos rezultatų vertinimus pagal Reglamento (ES) 2019/942 45 straipsnį. Toks reikalavimas netrukdo Komisijai peržiūrėti mokesčių sistemos nepriklausomai nuo šių vertinimų;
            
            
               (26)šis sprendimas turėtų įsigalioti trečią dieną po jo paskelbimo, nes 3 straipsnio 1 ir 2 dalyse nurodytas Agentūros 2021–2023 m. programavimo dokumentas turi būti priimtas 2020 m. gruodžio mėn. Kadangi 2021 m. turėtų būti pirmieji metai, kai registruoti pranešimų teikimo subjektai turi mokėti mokesčius, šis Komisijos sprendimas, išskyrus jo 3 straipsnio 1 ir 2 dalis, turėtų būti taikomas ne nuo jo įsigaliojimo dienos, o nuo 2021 m. sausio 1 d.,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Dalykas 
            
            
               Šiuo sprendimu nustatomi mokesčiai ir tvarka, pagal kurią jie turi būti mokami Europos Sąjungos energetikos reguliavimo institucijų bendradarbiavimo agentūrai (toliau – Agentūra) už rinkos dalyvių arba subjektų, jų vardu teikiančių informaciją pagal Reglamento (ES) Nr. 1227/2011 8 straipsnį, teikiamos informacijos rinkimą, tvarkymą, apdorojimą ir analizę.
            
            
               2 straipsnis
            
         
         
            
               Apibrėžtys
            
            
               Šiame reglamente vartojamų terminų „pagrindiniai duomenys“ ir „organizuota rinka“ apibrėžtys nustatytos Įgyvendinimo reglamento (ES) Nr. 1348/2014 2 straipsnio 1 ir 4 dalyse.
            
            
               Kitų vartojamų terminų apibrėžtys:
            
            
               (1) registruotas pranešimų teikimo subjektas – pagal Įgyvendinimo reglamento (ES) Nr. 1348/2014 11 straipsnį Agentūros registruotas subjektas sandorių įrašams arba pagrindiniams duomenims teikti;
            
            
               (2)sandorio įrašas – atskiras duomenų rinkinys, kurį sudaro išsami informacija apie sandorį, prekybos pavedimą ar sutartį arba informacija apie gyvavimo ciklą, pvz., sandorių pakeitimus, pirmalaikį nutraukimą ar pataisymus, prekybos pavedimus ar sutartis, pateikiamas Agentūrai pagal Įgyvendinimo reglamento (ES) Nr. 1348/2014 3 straipsnį;
            
            
               (3)rinkos dalyvis – nacionalinės reguliavimo institucijos valstybėje narėje pagal Reglamento (ES) Nr. 1227/2011 9 straipsnį registruotas subjektas.
            
            
               3 straipsnis
            
            
               Iš mokesčių dengiamos išlaidos
            
            
               1.Programavimo dokumente, įskaitant biudžetą, kurį Agentūros administracinė valdyba priima iki kiekvienų metų gruodžio 31 d. pagal Reglamento (ES) 2019/942 20 straipsnį (toliau – programavimo dokumentas), nurodomos išlaidos, kurios kitais metais gali būti finansuojamos iš mokesčių, ir pateikiama tinkamų finansuoti išlaidų, kurias planuojama po to finansuoti iš mokesčių dar dvejus metus, sąmata. Tinkamos finansuoti išlaidos – tai išlaidos, įskaitant pridėtines išlaidas, kurias Agentūra patiria rinkdama, tvarkydama, apdorodama ir analizuodama registruotų pranešimų teikimo subjektų pateiktą informaciją. 
            
            
               2.Programavimo dokumente nustatoma suma, kuri kitais metais turi būti padengta iš mokesčių. Ta suma:
            
            
               (a)neviršija tinkamų finansuoti išlaidų pagal 1 dalį;
            
            
               (b)yra mažesnė už Sąjungos įnašą Agentūrai pagal atitinkamų metų Sąjungos biudžetą.
            
            
               3.Pagal Agentūros finansinio reglamento 48 straipsnį konsoliduotoje metinėje veiklos ataskaitoje Agentūra pateikia išsamią informaciją apie ankstesniais metais surinktų mokesčių sumą ir iš mokesčių padengtas išlaidas. Agentūra viešai skelbia atitinkamus šios ataskaitos skirsnius.
            
            
               4 straipsnis
            
            
               Pareiga mokėti mokesčius
            
            
               1.Kiekvienas registruotas pranešimų teikimo subjektas moka metinį mokestį, apskaičiuotą pagal 5 straipsnį. Visi mokesčiai mokami eurais.
            
            
               2.Ne vėliau kaip kiekvienų metų sausio 31 d. Agentūra kiekvienam registruotam pranešimų teikimo subjektui išsiunčia metinio mokesčio sąskaitą faktūrą, kurią reikia apmokėti per keturių savaičių terminą. Sąskaitoje faktūroje pateikiama išsami informacija apie tai, kaip šis mokestis buvo apskaičiuotas. Agentūra ir registruotas pranešimų teikimo subjektas gali tarpusavyje susitarti, kad sąskaitos faktūros, kurių suma viršija 250 000 EUR, būtų apmokamos dalimis. Paskutinės dalies mokėjimo terminas turi būti ne vėlesnis kaip rugsėjo 30 d.
            
            
               3.Jei subjektas pateikia paraišką registruoti jį pranešimų teikimo subjektu, Agentūra išsiunčia subjektui sąskaitą faktūrą, kurios suma sudaro 50 proc. fiksuoto registravimo mokesčio komponento pagal 5 straipsnio 1 dalies a punktą, ir priima paraišką tik apmokėjus sąskaitą faktūrą. Jei Agentūra atmeta paraišką dėl to, kad subjektas neatitinka Įgyvendinimo reglamento (ES) Nr. 1348/2014 11 straipsnyje nustatytų reikalavimų, subjektas neturi teisės susigrąžinti sumokėto mokesčio. Užregistravusi subjektą kaip registruotą pranešimų teikimo subjektą, Agentūra išsiunčia subjektui sąskaitą faktūrą, kurioje nurodytas likęs mokestis, kurį sudaro 50 proc. fiksuoto registravimo mokesčio komponento pagal 5 straipsnio 1 dalies a punktą, ir, išskyrus atvejus, kai registruotas pranešimų teikimo subjektas pareiškia, kad jis teiks tik pagrindinius duomenis, sandorių įrašais grindžiamas komponentas pagal 6 straipsnio 4 dalį.
            
            
               4.Registruoti pranešimų teikimo subjektai, kurių Agentūra neberegistruoja, neturi teisės į sumokėtų mokesčių grąžinimą ar į atleidimą nuo mokėtinų mokesčių. Jie moka visą mokestį už atitinkamus metus, nebent ne vėliau kaip ankstesnių metų gruodžio 31 d. jie būtų pranešę Agentūrai, kad nebenori būti registruojami Agentūros.
            
            
               5 straipsnis
            
         
         
            
               Individualių metinių mokesčių apskaičiavimas
            
            
               1.Metinis mokestis, kurį turi mokėti registruotas pranešimų teikimo subjektas, yra šių komponentų suma:
            
            
               (a)fiksuoto registravimo mokesčio komponento, kurio dydis yra 9 000 EUR;
            
            
               (b)sandorių įrašais grindžiamo mokesčio komponento, apskaičiuoto pagal 6 straipsnį, išskyrus atvejus, kai registruotas pranešimų teikimo subjektas teikia tik pagrindinius duomenis;
            
            
               (c)kai taikoma, teigiamos arba neigiamos pataisos sumos, skirtos ankstesniais metais sumokėto sandorių įrašais grindžiamo mokesčio komponento ir sandorių įrašais grindžiamo mokesčio komponento, kuris būtų buvęs sumokėtas pagal faktinius tų metų pranešimus, skirtumams subalansuoti.
            
            
               Pirmos pastraipos c punkte nurodyta pataisos suma apskaičiuojama atimant ankstesniais metais apskaičiuotą sandorių įrašais grindžiamą mokesčio komponentą iš einamaisiais metais apskaičiuoto sandorių įrašais grindžiamo mokesčio komponento.
            
            
               Ankstesniais metais naujai registruoto pranešimų teikimo subjekto atveju pataisos suma pagal pirmos pastraipos c punktą apskaičiuojama atimant 6 straipsnio 4 dalyje nurodytą sumą iš sandorių įrašais grindžiamo mokesčio komponento, apskaičiuoto einamaisiais metais pagal 6 straipsnio 5 dalį, pastarąjį padalijus iš 365 ir padauginus iš kalendorinių dienų nuo registracijos dienos iki ankstesnių metų pabaigos skaičiaus.
            
            
               Pirmos pastraipos c punkte nurodyta neigiama pataisos suma neturi būti didesnė už einamaisiais metais apskaičiuotą sandorių įrašais grindžiamą mokesčio komponentą.
            
            
               2.Jei pagal 1 dalį apskaičiuotų kiekvieno registruoto pranešimų teikimo subjekto individualių mokesčių suma viršytų sumą, kuri turi būti padengta mokesčiais pagal 3 straipsnio 2 dalį, individualus mokestis, kurį turės sumokėti kiekvienas registruotas pranešimų teikimo subjektas, sumažinamas padauginus jį iš sumažinimo koeficiento, apskaičiuoto taip:
            
            
            
               6 straipsnis
            
            
               Sandorių įrašais grindžiamo mokesčio komponento apskaičiavimas
            
            
               1.Sandorių įrašais grindžiamas mokesčio komponentas apskaičiuojamas remiantis sandorių įrašais, kuriuos ankstesniais metais pateikė kiekvienas registruotas pranešimų teikimo subjektas, taip:
            
            
               (a)Agentūra nustato atitinkamo registruoto pranešimų teikimo subjekto duomenų grupes. Vieną duomenų grupę sudaro vienas iš šių elementų:
            
            
               i)visi sandorių įrašai, kuriais pagal Įgyvendinimo reglamento (ES) Nr. 1348/2014 3 straipsnio 1 dalies a punktą pranešama apie didmeninius energetikos produktus, gauti iš konkretaus rinkos dalyvio, kuris naudojasi konkrečia organizuota rinka;
            
            
               ii)visi sandorių įrašai, kuriais pagal Įgyvendinimo reglamento (ES) Nr. 1348/2014 3 straipsnio 1 dalies a punktą pranešama apie didmeninius energetikos produktus, gauti iš konkretaus rinkos dalyvio, kuris nenaudoja organizuotos rinkos;
            
            
               iii)visi sandorių įrašai, kuriais pagal Įgyvendinimo reglamento (ES) Nr. 1348/2014 3 straipsnio 1 dalies b punktą pranešama apie didmeninius energetikos produktus, gauti iš konkretaus rinkos dalyvio;
            
            
               (b)Agentūra nustato kiekvienos a punkte nurodytos duomenų grupės mokesčio subkomponentą pagal 2 arba 3 dalį;
            
            
               (c)sandorių įrašais grindžiamas mokesčio komponentas yra pagal b punktą nustatytų subkomponentų suma.
            
            
               2.1 dalies a punkto i ir iii papunkčiuose nurodytų sandorių įrašų duomenų grupių mokesčio subkomponentai yra šie:
            
         
         
            
                     
                        Sandorių įrašai pagal duomenų grupes
                     
                     
                  
                  
                     
                        Mokesčio subkomponentas (EUR)
                     
                  
               
                     
                        1–1 000
                     
                  
                  
                     
                        250
                     
                  
               
                     
                        1 001–10 000
                     
                  
                  
                     
                        500
                     
                  
               
                     
                        10 001–100 000
                     
                  
                  
                     
                        1 000
                     
                  
               
                     
                        100 001–1 mln.
                     
                  
                  
                     
                        2 000
                     
                  
               
                     
                        Nuo daugiau kaip 1 mln. iki 10 mln.
                     
                  
                  
                     
                        4 000
                     
                  
               
                     
                        Nuo daugiau kaip 10 mln. iki 100 mln.
                     
                  
                  
                     
                        8 000
                     
                  
               
                     
                        Daugiau kaip 100 mln.
                     
                  
                  
                     
                        16 000
                     
                  
               
               3.1 dalies a punkto ii papunktyje nurodytų sandorių įrašų duomenų grupių mokesčio subkomponentai yra šie:
            
            
                     
                        Sandorių įrašai pagal duomenų grupes
                     
                     
                  
                  
                     
                        Mokesčio subkomponentas (EUR)
                     
                  
               
                     
                        1–100
                     
                  
                  
                     
                        250
                     
                  
               
                     
                        101–1 000
                     
                  
                  
                     
                        500
                     
                  
               
                     
                        1 001–10 000
                     
                  
                  
                     
                        1 000
                     
                  
               
                     
                        10 001–100 000
                     
                  
                  
                     
                        2 000
                     
                  
               
                     
                        100 001–1 mln.
                     
                  
                  
                     
                        4 000
                     
                  
               
                     
                        Nuo daugiau kaip 1 mln. iki 10 mln.
                     
                  
                  
                     
                        8 000
                     
                  
               
                     
                        Daugiau kaip 10 mln.
                     
                  
                  
                     
                        16 000
                     
                  
               
               4.Naujai registruoto pranešimų teikimo subjekto atveju sandorių įrašais grindžiamas komponentas registracijos metais yra 65 EUR už kiekvieną kalendorinę dieną nuo registracijos dienos iki metų pabaigos. Registruotas pranešimų teikimo subjektas ir Agentūra gali tarpusavyje susitarti dėl kitokios sumos, kad geriau atspindėtų numatomą registruoto pranešimų teikimo subjekto informacijos teikimo veiklą. 
            
            
               5.Ankstesniais metais naujai registruoto pranešimų teikimo subjekto atveju kiekvienos duomenų grupės sandorių įrašų skaičius, prieš nustatant atitinkamus mokesčio subkomponentus, pakoreguojamas taip:
            
            
            
               7 straipsnis
            
            
               Vykdymo užtikrinimas
            
            
               1.Pagal 4 straipsnio 2 arba 3 dalį Agentūros siunčiamos sąskaitos faktūros pagal Agentūros finansinio reglamento 71 straipsnį laikomos debetiniais dokumentais.
            
            
               2.Agentūra imasi visų tinkamų teisinių veiksmų, kad užtikrintų visišką išrašytų sąskaitų faktūrų apmokėjimą, taikydama atitinkamas Agentūros finansinio reglamento taisykles, įskaitant taisykles dėl delspinigių ir išieškojimo.
            
            
               3.Jei registruotas pranešimų teikimo subjektas vėluoja sumokėti mokestį bent už vieną mėnesį, Agentūra gali nuspręsti panaikinti registruoto pranešimų teikimo subjekto galimybę teikti duomenis Agentūrai tol, kol bus sumokėtas visas mokestis.
            
            
               8 straipsnis
            
            
               Pereinamojo laikotarpio taisyklės 2021 m.
            
            
               2021 m. sumokėtiems mokesčiams taikomos šios specialios taisyklės:
            
            
               (a)anksčiausias sąskaitų faktūrų apmokėjimo terminas, kurį Agentūra gali nustatyti pagal 4 straipsnio 2 dalį, yra 2021 m. kovo 31 d.;
            
            
               (b)registruoti pranešimų teikimo subjektai, kurie ne vėliau kaip iki 2021 m. kovo 31 d. praneša Agentūrai, kad nebenori būti Agentūros užregistruoti, neprivalo mokėti mokesčio. Jie gali toliau teikti duomenis iki 2021 m. birželio 30 d.;
            
            
               (c)mokesčio nesumokėjusiems registruotiems pranešimų teikimo subjektams ne anksčiau kaip nuo 2021 m. liepos 1 d. gali būti atimta galimybė teikti Agentūrai duomenis pagal 7 straipsnio 3 dalį;
            
            
               (d)5 straipsnio 1 dalies c punktas netaikomas 2021 m. renkamiems mokesčiams.
            
            
               9 straipsnis
            
            
               Vertinimas
            
         
         
            
               Komisija iki 2024 m. liepos 5 d., o vėliau – kas penkerius metus atlieka šio sprendimo įgyvendinimo vertinimą kartu su vertinimu, kuris turi būti atliktas pagal Reglamento (ES) 2019/942 45 straipsnį.
            
            
               10 straipsnis
            
            
               Įsigaliojimas ir taikymas
            
            
               Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.
            
            
               Šis sprendimas taikomas nuo 2021 m. sausio 1 d.
            
            
               Tačiau 3 straipsnio 1 ir 2 dalys taikomos nuo jo įsigaliojimo dienos.
            
            
               Priimta Briuselyje 2020 12 17
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        OL L 158, 2019 6 14, p. 22. 
               
               
                  
                     (2)
                  
                        2011 m. spalio 25 d. Europos Parlamento ir Tarybos reglamentas (ES) Nr. 1227/2011 dėl didmeninės energijos rinkos vientisumo ir skaidrumo (OL L 326, 2011 12 8, p. 1).
               
               
                  
                     (3)
                  
                        2018 m. gruodžio 18 d. Komisijos deleguotasis reglamentas (ES) 2019/715 dėl finansinio pagrindų reglamento, taikomo įstaigoms, įsteigtoms pagal SESV ir Euratomo sutartį ir nurodytoms Europos Parlamento ir Tarybos reglamento (ES, Euratomas) 2018/1046 70 straipsnyje (OL L 122, 2019 5 10, p. 1).
               
               
                  
                     (4)
                  
                        2019 m. birželio 21 d. Energetikos reguliavimo institucijų bendradarbiavimo agentūros administracinės valdybos sprendimas Nr. 8/2019 dėl Energetikos reguliavimo institucijų bendradarbiavimo agentūros finansinio reglamento.
               
               
                  
                     (5)
                  
                        2014 m. gruodžio 17 d. Komisijos įgyvendinimo reglamentas (ES) Nr. 1348/2014 dėl duomenų teikimo, kuriuo įgyvendinamos Europos Parlamento ir Tarybos reglamento (ES) Nr. 1227/2011 dėl didmeninės energijos rinkos vientisumo ir skaidrumo 8 straipsnio 2 ir 6 dalys (OL L 363, 2014 12 18, p. 121).
               
               
                  
                     (6)
                  
                        2019 m. birželio 5 d. Europos Parlamento ir Tarybos direktyva (ES) 2019/944 dėl elektros energijos vidaus rinkos bendrųjų taisyklių, kuria iš dalies keičiama Direktyva 2012/27/ES (OL L 158, 2019 6 14, p. 125).
               
               
                  
                     (7)
                  
                        2009 m. liepos 13 d. Europos Parlamento ir Tarybos direktyva 2009/73/EB dėl gamtinių dujų vidaus rinkos bendrųjų taisyklių, panaikinanti Direktyvą 2003/55/EB (OL L 211, 2009 8 14, p. 94–136).